**Baracs Község Önkormányzata Képviselő-testülete 15/2019.(XII.30.) önkormányzati rendelete a Képviselő-testület és Szervei Szervezeti és Működési Szabályzatáról**

**1. számú melléklete:**

**KÉPVISELŐ-TESTÜLET BIZOTTSÁGAI FELADATAIRÓL:**

**I. PÉNZÜGYI BIZOTTSÁG:**

1.)        A Pénzügyi Bizottság feladatkörébe tartozik, hogy az önkormányzatnál és intézményeinél az éves költségvetési és zárszámadási rendeletet, a féléves és háromnegyed éves beszámolókat a testület elé terjesztést megelőzően megtárgyalja.

2.)        Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozást, értékeli az előidéző okokat.

3.)        Vizsgálja a hitelfeltétel indokait és gazdasági megalapozottságát.

4.)        Ellenőrizheti a pénzkezelési szabályzat megtartását, a bizonylati rend, és a bizonylati fegyelem érvényesítését.

5.)        A Pénzügyi Bizottság vizsgálati megállapításait haladéktalanul közli a képviselőtestülettel. Ha a képviselőtestület a vizsgálati megállapításokkal nem ért egyet, a vizsgálati jegyzőkönyvet az észrevételeivel együtt megküldi az Állami Számvevőszéknek.

6.)        A ciklus alatt legalább egy alkalommal helyszínen tájékozódik az önkormányzat által fenntartott, működtetett intézményekben.

7.)        A kiviteli tervhez kötött beruházásnál részt vesz az árajánlat elbírálásában.

8.)        Részt vesz a 200.000 Ft értékhatár feletti felújításra adott árajánlat elbírálásában.

9.)        Javaslatot tesz a polgármester jutalmazására.

10.)      A vagyonnyilatkozatokat nyilvántartja, vizsgálja és ellenőrzi.

11.)      Az összeférhetetlenség megállapítására irányuló kezdeményezést kivizsgálja.

**II. NÉPJÓLÉTI BIZOTTSÁG:**

1.)        A szociális törvény végrehajtására hozott önkormányzati rendeletben biztosított hatáskörében döntéseit olyan időpontban hozza meg, hogy a kérelmek elbírálása A közigazgatási hatósági eljárás és szolgáltatás általános szabályairól szóló 2004. évi CXL. törvény szabályainak megfelelően történjen.

2.)        Figyelemmel kíséri az egészséget károsító tendenciákat és javaslatot tesz a felszámolásukra.

3.)        A szükségleteket és lehetőségeket felmérve javaslatot dolgoz ki az önkormányzat által működtetett egészségügyi- és szociális intézmények fejlesztésére, korszerűsítésére, átszervezésére, megszüntetésére.

4.)        Közreműködik a településfejlesztéssel, rendezéssel kapcsolatos környezet- és természetvédelmi követelmények és szempontok érvényesítésében.

5.)        Szervezi, értékeli a községparkosítást, virágosítást.

6.)        Javaslatot tesz a község fásítására, védett növények telepítésre.

7.)        Figyelemmel kíséri és értékeli a bizottság tárgykörébe tartozó rendeletek betartását.

8.)        Segíti a tárgykörbe tartozó önkormányzati feladatok megvalósulását.

9.)        Véleményezi az oktatás-nevelés és gyermekvédelem területét érintő, egyévesnél hosszabb időszakra szóló terveket és azok végrehajtását, valamint a beszámolókat

10.)        Véleményezi a helyi sportkoncepciót, figyelemmel kíséri a megvalósítást, segíti a helyi szervek együttműködését.

11.)        Közreműködik a "Baracsi Szó" időszaki lap szerkesztésében.

Baracs, 2019. december 20.

Várai Róbert dr.Horváth Zsolt

                      polgármester                                                       jegyző